title: Komission täytäntöönpanoasetus (EU) 2016/200, annettu 15 päivänä helmikuuta 2016, laitosten vähimmäisomavaraisuusasteen julkistamisvaatimuksia koskevista Euroopan parlamentin ja neuvoston asetuksen (EU) N:o 575/2013 mukaisista teknisistä täytäntöönpanostandardeista (ETA:n kannalta merkityksellinen teksti)

text:
               16.2.2016

               FI

               Euroopan unionin virallinen lehti

               L 39/5

         KOMISSION TÄYTÄNTÖÖNPANOASETUS (EU) 2016/200,
   annettu 15 päivänä helmikuuta 2016,
   laitosten vähimmäisomavaraisuusasteen julkistamisvaatimuksia koskevista Euroopan parlamentin ja neuvoston asetuksen (EU) N:o 575/2013 mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 451 artiklan 2 kohdan kolmannen alakohdan,
   sekä katsoo seuraavaa:

               (1)

               Yhtenäisten julkistamismallien tavoitteena on auttaa parantamaan vähimmäisomavaraisuusastetta koskevien lukujen avoimuutta ja vertailtavuutta. Sen vuoksi Euroopan parlamentin ja neuvoston direktiivin 2013/36/EU (2) nojalla valvottavien laitosten vähimmäisomavaraisuusasteen julkistamista koskevien sääntöjen olisi noudatettava kansainvälisiä normeja, sellaisina kuin ne ilmenevät tarkistettujen Basel III -sääntöjen vähimmäisomavaraisuusastetta koskevassa kehyksessä ja Baselin pankkivalvontakomitean (BCBS) tietojen julkistamisvaatimuksissa, jotka on mukautettu asetuksessa (EU) N:o 575/2013 säädetyn unionin sääntelykehyksen ja sen erityispiirteiden huomioon ottamiseksi.

               (2)

               Samoista syistä vähimmäisomavaraisuusastetta koskevien lukujen avoimuuden ja vertailukelpoisuuden parantamiseksi on aiheellista, että yhdessä vähimmäisomavaraisuusasteen julkistamismallissa esitetään vähimmäisomavaraisuusasteen vastuiden kokonaismäärän osatekijöiden jaottelu riittävän hienojakoisena vähimmäisomavaraisuusasteen pääasiallisen muodostumisen selvittämiseksi sekä taseeseen kuuluvat vastuut, jotka muodostavat yleensä suurimman osan vähimmäisomavaraisuusasteen vastuiden kokonaismäärästä.

               (3)

               Asetuksen (EU) N:o 575/2013 429 artiklan 2 kohdassa, sellaisena kuin se on muutettuna komission delegoidulla asetuksella (EU) N:o 2015/62 (3), ei enää edellytetä vähimmäisomavaraisuusasteen laskemista kuukausittaisten vähimmäisomavaraisuusasteiden yksinkertaisena aritmeettisena keskiarvona vuosineljännekseltä, vaan ainoastaan sellaisena kuin se oli vuosineljänneksen lopussa. Sen vuoksi ei ole enää tarvetta sille, että toimivaltaiset viranomaiset antavat luvan laskea vuosineljänneksen lopun vähimmäisomavaraisuusasteen asetuksen (EU) N:o 575/2013 499 artiklan 3 kohdan mukaisesti. Siksi vähimmäisomavaraisuusasteen yhtenäisten julkistamismallien ei enää tarvitse sisältää eritelmää siitä, miten laitos soveltaa 499 artiklan 3 kohtaa.

               (4)

               Kun laitosten on asetuksen (EU) N:o 575/2013 13 artiklan 1 kohdan toisen alakohdan mukaisesti julkistettava vähimmäisomavaraisuusastetta koskevat tiedot alakonsolidointiryhmän tasolla ja jotta hallinnollinen taakka pysyisi suhteessa vähimmäisomavaraisuusasteen julkistamista koskevien sääntöjen tavoitteisiin, vähimmäisomavaraisuusasteen julkistamista koskevissa säännöissä ei pitäisi edellyttää, että kyseisten laitosten on täytettävä ja julkaistava alakonsolidointiryhmän tasolla malli, jonka otsikko on ”LRSpl”. Tämä julkistamismalli on täytettävä ja julkaistava konsolidoidulla tasolla ja sen julkaiseminen alakonsolidointiryhmän tasolla ei toisi huomattavaa lisäarvoa, kun otetaan huomioon, että vastuiden kokonaismäärän jakautuminen alakonsolidointiryhmän tasolla on jo annettu täyttämällä malli nimeltä ”LRCom”. Lisäksi LRSpl-mallin julkaiseminen voisi tuottaa huomattavaa rasitetta laitoksille, koska ne eivät saa vakavaraisuusvalvontaan liittyvästä raportoinnista helposti mallin edellyttämiä tietoja, koska raportointia ei sovelleta alakonsolidointiryhmän tasolla.

               (5)

               Konsolidoinnin soveltamisala ja arvostusmenetelmät voivat vaihdella sen mukaan, suoritetaanko ne kirjanpitotarkoituksissa vai sääntelytarkoituksissa, mistä seuraa, että tiedoissa, joita käytetään vähimmäisomavaraisuusasteen laskennassa, ja tiedoissa, joita käytetään julkistetuissa tilinpäätöksissä, on eroja. Omien varojen laskennassa ja laitosten tilinpäätöksissä käytettävien tietojen välisten erojen ottamiseksi huomioon on julkistettava myös se, miten ne tilinpäätösten tiedot, joiden perusteella omat varat lasketaan, muuttuvat, kun sovelletaan konsolidoinnin sääntelyn mukaista soveltamisalaa. Näin ollen näiden kahden välinen täsmäytys olisi myös esitettävä mallissa.

               (6)

               Julkistettujen tietojen vertailtavuuden helpottamiseksi olisi annettava myös yhtenäinen malli ja yksityiskohtaiset ohjeet ylivelkaantumisriskin hallintaan käytettävien prosessien kuvausta ja julkistamista sekä niitä tekijöitä varten, jotka ovat vaikuttaneet vähimmäisomavaraisuusasteeseen sinä aikana, johon julkistettu vähimmäisomavaraisuusaste viittaa.

               (7)

               Asetuksen (EU) N:o 575/2013 451 artiklan 1 kohtaa alettiin soveltaa 1. tammikuuta 2015. Sen varmistamiseksi, että laitokset noudattavat velvoitetta ilmoittaa vähimmäisomavaraisuusastetta koskevat tiedot tehokkaasti ja yhdenmukaisesti koko unionin alueella niin pian kuin mahdollista, on tarpeen edellyttää, että laitokset soveltavat tällaisten tietojen julkistamismalleja mahdollisimman aikaisessa vaiheessa.

               (8)

               Tämä asetus perustuu Euroopan pankkiviranomaisen Euroopan komissiolle esittämiin teknisten täytäntöönpanostandardien luonnoksiin.

               (9)

               Euroopan pankkiviranomainen on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 37 artiklan mukaisesti perustetulta pankkialan osallisryhmältä (4),

         ON HYVÄKSYNYT TÄMÄN ASETUKSEN:
   1 artikla
   Vähimmäisomavaraisuusasteen julkistaminen ja asetuksen (EU) N:o 575/2013 499 artiklan 2 kohdan soveltaminen
   Laitosten on julkistettava asetuksen (EU) N:o 575/2013 451 artiklan 1 kohdan a alakohdassa tarkoitetut merkitykselliset tiedot, jotka koskevat vähimmäisomavaraisuusastetta ja 499 artiklan 2 kohdan soveltamista, täyttämällä ja julkaisemalla 22 ja EU-23 rivit liitteessä I esitetystä mallista, jonka otsikko on ”LRCom”, liitteessä II esitettyjen ohjeiden mukaisesti.
   2 artikla
   Sen päätöksen muuttaminen, kumpi vähimmäisomavaraisuusaste julkistetaan
   1.   Jos laitokset muuttavat asetuksen (EU) N:o 575/2013 499 artiklan 2 kohdan mukaisesti päätöstään siitä, kumman vähimmäisomavaraisuusasteen ne julkistavat, niiden on esitettävä kaikkia muutosajankohtaan mennessä julkistettuja vähimmäisomavaraisuusasteita koskevien tietojen täsmäytys täyttämällä ja julkaisemalla liitteessä I esitetyt mallit, joiden otsikko on ”LRSum”, ”LRCom”, ”LRSpl” ja ”LRQua”, kullekin viitepäivämäärälle, joka vastaa muutosajankohtaan mennessä julkistettuja vähimmäisomavaraisuusasteita.
   2.   Laitosten on julkistettava 1 kohdassa tarkoitetut tiedot ensimmäisen vähimmäisomavaraisuusasteen valinnan muutoksen jälkeisen julkistamisen yhteydessä.
   3 artikla
   Vähimmäisomavaraisuusasteen vastuiden kokonaismäärän jakautuminen
   1.   Laitosten on julkistettava erittely asetuksen (EU) N:o 575/2013 451 artiklan 1 kohdan b alakohdassa tarkoitetusta vähimmäisomavaraisuusasteen vastuiden kokonaismäärän jakautumisesta täyttämällä ja julkaisemalla molemmat seuraavista:

               a)

               rivit 1–EU-19b liitteessä I esitetystä mallista, jonka otsikko on ”LRCom”, liitteessä II esitettyjen ohjeiden mukaisesti;

               b)

               rivit EU-1–EU-12 liitteessä I esitetystä mallista, jonka otsikko on ”LRSpl”, liitteessä II esitettyjen ohjeiden mukaisesti.

         2.   Poiketen siitä, mitä 1 kohdan b alakohdassa säädetään, jos laitokset ovat velvollisia asetuksen (EU) N:o 575/2013 13 artiklan 1 kohdan toisen alakohdan mukaisesti antamaan tiedot alakonsolidointiryhmän tasolla, ne eivät ole velvollisia täyttämään ja julkaisemaan liitteessä I esitettyä mallia, jonka otsikko on ”LRSpl”, alakonsolidointiryhmän tasolla.
   4 artikla
   Vähimmäisomavaraisuusasteen täsmäyttäminen julkistettuihin tilinpäätöksiin
   1.   Laitosten on julkistettava asetuksen (EU) N:o 575/2013 451 artiklan 1 kohdan b alakohdassa tarkoitettu vähimmäisomavaraisuusasteen vastuiden kokonaismäärän täsmäyttäminen tilinpäätöksissä julkaistujen asiaankuuluvien tietojen kanssa täyttämällä ja julkaisemalla liitteessä I esitetty malli, jonka otsikko on ”LRSum”, liitteessä II esitettyjen ohjeiden mukaisesti.
   2.   Jos laitokset eivät julkaise tilinpäätöstä liitteessä II olevan 1 osan 6 kohdassa tarkoitetulla soveltamistasolla, ne eivät ole velvollisia täyttämään ja julkaisemaan liitteessä I esitettyä mallia, jonka otsikko on ”LRSum”.
   5 artikla
   Taseesta pois kirjattujen haltuun uskottujen erien määrän julkistaminen
   Laitosten on julkistettava tarvittaessa asetuksen (EU) N:o 575/2013 451 artiklan 1 kohdan c alakohdassa tarkoitettu taseesta pois kirjattujen haltuun uskottujen erien määrä täyttämällä ja julkaisemalla rivin EU-24 liitteessä I esitetystä mallista, jonka otsikko on ”LRCom”, liitteessä II esitettyjen ohjeiden mukaisesti.
   6 artikla
   Ylivelkaantumisriskiä ja vähimmäisomavaraisuusasteeseen vaikuttavia tekijöitä koskevien laadullisten tietojen julkistaminen
   Laitosten on julkistettava asetuksen (EU) N:o 575/2013 451 artiklan 1 kohdan d ja e alakohdassa tarkoitetut kuvaukset prosesseista, joita käytetään ylivelkaantumisriskin hallintaan, ja vähimmäisomavaraisuusasteeseen vaikuttaneista tekijöistä sinä aikana, johon julkistettu vähimmäisomavaraisuusaste viittaa, täyttämällä ja julkaisemalla liitteessä I esitetty malli, jonka otsikkona on ”LRQua”, liitteessä II esitettyjen ohjeiden mukaisesti.
   7 artikla
   Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 27.6.2013, s. 1.

      (2)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).

      (3)  Komission delegoitu asetus (EU) 2015/62, annettu 10 päivänä lokakuuta 2014, Euroopan parlamentin ja neuvoston asetuksen (EU) N:o 575/2013 muuttamisesta vähimmäisomavaraisuusasteen osalta (EUVL L 11, 17.1.2015, s. 37).

      (4)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

      LIITE I

         Vakavaraisuusasetuksen vähimmäisomavaraisuusaste – julkistamismalli

                  Viiteajankohta

                  Yhteisön nimi

                  Soveltamistaso

         Taulukko LRSum: Täsmäytysyhteenveto varoista ja vähimmäisomavaraisuusasteen vastuista

                     Sovellettava määrä

                  1

                  Varojen kokonaismäärä julkaistujen tilinpäätösten mukaan

                  2

                  Niitä yhteisöjä koskeva oikaisu, jotka on konsolidoitu kirjanpitosyistä mutta joihin ei sovelleta konsolidoinnin sääntelyä

                  3

                  (Haltuun uskottuja varoja koskeva oikaisu, joka on kirjattu taseeseen sovellettavan tilinpäätössäännöstön mukaisesti, mutta jätetty vähimmäisomavaraisuusasteen vastuiden kokonaismäärän ulkopuolelle asetuksen (EU) N:o 575/2013 429 artiklan 13 kohdan mukaisesti)

                  4

                  Johdannaisinstrumenttien oikaisut

                  5

                  Arvopapereilla toteutettavien rahoitustoimien oikaisu

                  6

                  Taseen ulkopuolisten erien oikaisu (ts. taseen ulkopuolisten vastuiden muuntaminen luottoa vastaaviksi määriksi)

                  EU-6a

                  (Asetuksen (EU) N:o 575/2013 429 artiklan 7 kohdan mukaisesti vähimmäisomavaraisuusasteen vastuiden kokonaismäärän ulkopuolelle jätettyjä ryhmän sisäisiä vastuita koskeva oikaisu )

                  EU-6b

                  (Asetuksen (EU) N:o 575/2013 429 artiklan 14 kohdan mukaisesti vähimmäisomavaraisuusasteen vastuiden kokonaismäärän ulkopuolelle jätettyjä vastuita koskeva oikaisu )

                  7

                  Muut oikaisut

                  8

                     Vähimmäisomavaraisuusasteen vastuiden kokonaismäärä

         Taulukko LRCom: Vähimmäisomavaraisuusasteen yhteinen julkistaminen

                     Vakavaraisuusasetuksen vähimmäisomavaraisuusasteen vastuut

                     Taseeseen sisältyvät vastuut (pois lukien johdannaiset ja arvopapereilla toteutettavat rahoitustoimet)

                  1

                  Taseeseen sisältyvät erät (pois lukien johdannaiset, arvopapereilla toteutettavat rahoitustoimet ja haltuun uskotut varat, mutta mukaan lukien vakuudet)

                  2

                  (Ensisijaista pääomaa määritettäessä vähennetyt määrät)

                  3

                     Taseeseen sisältyvät vastuut yhteensä (pois lukien johdannaiset, arvopapereilla toteutettavat rahoitustoimet ja haltuun uskotut varat) (rivien 1 ja 2 summa)

                     Johdannaisten vastuut

                  4

                  Jälleenhankintakustannus, joka liittyy kaikkiin johdannaistoimiin (eli hyväksyttävä käteisellä katettava vakuusmarginaali, netto)

                  5

                  Potentiaalisen tulevan luottoriskin korotukset kaikille johdannaistoimille (käyvän arvon menetelmä)

                  EU-5a

                  Alkuperäisen hankinta-arvon menetelmän mukaisesti määritetty vastuu

                  6

                  Johdannaisten vakuuksia koskeva gross-up-lauseke, kun ne vähennetään taseen varoista vähennetään sovellettavan tilinpäätössäännöstön mukaisesti

                  7

                  (Saamisista tehtävät vähennykset käteisellä katettavaa vakuusmarginaalia varten johdannaistoimissa)

                  8

                  (Asiakkaan määrittämistä kaupankäyntivastuista vapautettu keskusvastapuolen velvoite)

                  9

                  Asetettujen luottojohdannaisten mukautettu efektiivinen nimellisarvo

                  10

                  (Asetettujen luottojohdannaisten mukautetut efektiiviset nimelliskuittaukset ja lisävähennykset)

                  11

                     Johdannaisten vastuut yhteensä (rivien 4–10 summa)

                     Arvopapereilla toteutettavien rahoitustoimien vastuut

                  12

                  Arvopapereilla toteutettavien rahoitustoimien varat, brutto (ilman nettoutuksen kirjaamista), myynnin kirjanpitotapahtumien oikaisun jälkeen

                  13

                  (Bruttomääräisten arvopapereilla toteutettavien rahoitustoimien varojen käteismaksettavien ja -saatavien nettoutetut määrät)

                  14

                  Arvopapereilla toteutettavien rahoitustoimien vastapuoliriski

                  EU-14a

                  Arvopapereilla toteutettavia rahoitustoimia koskeva poikkeus: asetuksen (EU) N:o 575/2013 429 b artiklan 4 kohdan ja 222 artiklan mukainen vastapuoliriski

                  15

                  Asiamiehen vastuut liiketoimista

                  EU-15a

                  (Asiakkaan määrittämistä arvopapereilla toteutettavien rahoitustoimien vastuista vapautettu keskusvastapuolen velvoite)

                  16

                     Arvopapereilla toteutettavien rahoitustoimien vastuut yhteensä (rivien 12–15a summa)

                     Muut taseen ulkopuoliset vastuut

                  17

                  Taseen ulkopuolisiin eriin liittyvät vastuut, bruttomääräinen nimellismäärä

                  18

                  (Oikaisut luottoa vastaaviksi määriksi muuntamista varten)

                  19

                     Muut taseen ulkopuoliset vastuut (rivien 17 ja 18 summa)

                     Asetuksen (EU) N:o 575/2013 429 artiklan 7 ja 14 kohdan mukaisesti ulkopuolelle jätettävät vastuut (taseeseen sisältyvät ja sen ulkopuoliset)

                  EU-19a

                  (Asetuksen (EU) N:o 575/2013 429 artiklan 7 kohdan mukaisesti ulkopuolelle jätettävät ryhmän sisäiset (yksittäiset) vastuut (taseeseen sisältyvät ja sen ulkopuoliset))

                  EU-19b

                  (Asetuksen (EU) N:o 575/2013 429 artiklan 14 kohdan mukaisesti ulkopuolelle jätettävät vastuut (taseeseen sisältyvät ja sen ulkopuoliset))

                     Pääoma ja vastuiden kokonaismäärä

                  20

                     Ensisijainen pääoma (T1)

                  21

                     Vähimmäisomavaraisuusasteen vastuiden kokonaismäärä (rivien 3, 11, 16, 19, EU-19a ja EU-19b summa):

                     Vähimmäisomavaraisuusaste

                  22

                     Vähimmäisomavaraisuusaste

                     Siirtymäjärjestelyjä koskeva valinta ja taseesta pois kirjattujen haltuun uskottujen erien määrä

                  EU-23

                  Valinta pääoman määrittelyssä käytettävää menettelyä koskevan siirtymävaiheen järjestelyistä

                  EU-24

                  Taseesta pois kirjattujen haltuun uskottujen erien määrä asetuksen (EU) N:o 575/2013 429 artiklan 11 kohdan mukaisesti

         Taulukko LRSpl: Taseeseen sisältyvien vastuiden jako (pois lukien johdannaiset, arvopapereilla toteutettavat rahoitustoimet ja ulkopuolelle jätetyt vastuut)

                     Vakavaraisuusasetuksen vähimmäisomavaraisuusasteen vastuut

                  EU-1

                  Taseeseen sisältyvät vastuut yhteensä (pois lukien johdannaiset, arvopapereilla toteutettavat rahoitustoimet ja ulkopuolelle jätetyt vastuut), josta:

                  EU-2

                  Kaupankäyntivarastoon kuuluvat vastuut

                  EU-3

                  Rahoitustoimintaan liittyvät vastuut, joista:

                  EU-4

                  Katetut joukkolainat

                  EU-5

                  Valtiovastuiksi katsotut vastuut

                  EU-6

                  Aluehallintojen, kansainvälisten kehityspankkien, kansainvälisten organisaatioiden, julkisyhteisöjen ja julkisoikeudellisten laitosten vastuut, joita ei katsota valtiovastuiksi

                  EU-7

                  Laitokset

                  EU-8

                  Kiinteistövakuudelliset vastuut

                  EU-9

                  Vähittäisvastuut

                  EU-10

                  Yritykset

                  EU-11

                  Maksukyvyttömyystilassa olevat vastuut

                  EU-12

                  Muut vastuut (kuten oman pääoman ehtoiset vastuut, arvopaperistamiset ja muut vastuut, jotka eivät koske luottovelvoitetta);

         Vakavaraisuusasetuksen vähimmäisomavaraisuusaste – julkistamismalli

         Taulukko LRQua: Vapaamuotoinen teksti laadullisten seikkojen ilmoittamista varten

                     Sarake

                  Vapaamuotoinen

                     Rivi

                  1

                  Ylivelkaantumisriskin hallintaan käytettävien prosessien kuvaus

                  2

                  Kuvaus tekijöistä, jotka ovat vaikuttaneet vähimmäisomavaraisuusasteeseen sinä aikana, johon julkistettu vähimmäisomavaraisuusaste viittaa

      LIITE II

         OHJEET LIITTEESSÄ I OLEVIEN MALLIEN TÄYTTÄMISEEN

         OSA 1: YLEISET OHJEET

      1.   Merkintätavat ja viitetiedot

      1.1   Merkintätavat

                  1.

                  Ohjeissa noudatetaan seuraavaa yleistä merkintätapaa: {malli;rivi}.

                  2.

                  Seuraavaa merkintätapaa noudatetaan silloin, kun ohjeissa viitataan komission täytäntöönpanoasetuksen (EU) N:o 680/2014 liitteessä XI olevaan soluun / oleviin soluihin: {liite XI SupRep;malli;rivi;sarake}.

                  3.

                  Vähimmäisomavaraisuusasteen julkistamisen osalta ilmaisulla ”josta” viitataan ylemmän tason vastuuryhmän alajoukkoon.

                  4.

                  Aivan kuten rivien kokonaisten otsikoiden osalta, laitosten on julkistettava arvot riveillä {LRCom;2}, {LRCom;7}, {LRCom;8}, {LRCom;10}, {LRCom;13}, {LRCom;EU-15a}, {LRCom;18}, {LRCom;EU-19a} ja {LRCom;EU-19b} suluissa, koska näillä riveillä esitettävät arvot vähentävät vähimmäisomavaraisuusasteen vastuita. Laitosten on varmistettava, että kyseiset arvot vaikuttavat negatiivisesti niihin määriin, jotka on julkistettava riveillä {LRCom;3}, {LRCom;11}, {LRCom;16}, {LRCom;19}, ja {LRCom;21}.

            1.2   Viitetiedot

                  5.

                  Solussa ”Viiteajankohta” laitosten on ilmoitettava päivämäärä, johon kaikki niiden malleissa LRSum, LRCom ja LRSpl julkistamat tiedot viittaavat. Tämä päivämäärä on kunkin vuosineljänneksen kolmannen kuukauden viimeinen kalenteripäivä.

                  6.

                  Solussa ”Yhteisön nimi” laitosten on ilmoitettava sen yhteisön nimi, johon malleissa LRSum, LRCom, LRSpl ja LRQua julkistetut tiedot viittaavat.

                  7.

                  Solussa ”Soveltamistaso” laitosten on ilmoitettava soveltamistaso, joka muodostaa malleissa ilmoitettujen tietojen perustan. Kun laitokset täyttävät tämän solun, niiden on valittava jokin seuraavista:

                              —

                              Konsolidoitu

                              —

                              Yksittäinen

                              —

                              Alakonsolidoitu

            1.3   Viitetiedot

                  8.

                  Tämän liitteen ja siihen liittyvien mallien soveltamiseksi käytetään seuraavia lyhenteitä:

                              —

                              CRR, joka on vakavaraisuusasetuksen lyhenne ja jolla tarkoitetaan asetusta (EU) N:o 575/2013.

                              —

                              SFT, joka on lyhenne sanoista Securities Financing Transaction (arvopapereilla toteutettavat rahoitustoimet) ja jolla tarkoitetaan asetuksen (EU) N:o 575/2013 mukaisia takaisinostotransaktioita, arvopaperien tai hyödykkeiden lainaksiantamista tai -ottamista, pitkän selvitysajan liiketoimia ja vakuudellista limiittiluotonantoa.

         OSA 2: MALLIKOHTAISET OHJEET

      2.   Malli LRSum: Täsmäytysyhteenveto varoista ja vähimmäisomavaraisuusasteen vastuista

                  9.

                  Laitosten on noudatettava tässä jaksossa olevia ohjeita, kun ne täyttävät liitteessä I olevaa mallia LRSum.

                              Viitteet lainsäädäntöön ja ohjeet

                                 Rivi

                              {1}

                                 Varojen kokonaismäärä julkaistujen tilinpäätösten mukaan

                              Laitosten on ilmoitettava varojen kokonaismäärä sellaisena kuin se on julkaistu niiden tilinpäätöksessä niihin sovellettavan tilinpäätössäännöstön mukaisesti, siten kuin se on määritelty asetuksen (EU) N:o 575/2013 4 artiklan 1 kohdan 77 alakohdassa.

                              {2}

                                 Niitä yhteisöjä koskeva oikaisu, jotka on konsolidoitu kirjanpitosyistä mutta joihin ei sovelleta konsolidoinnin sääntelyä

                              Laitosten on julkistettava vähimmäisomavaraisuusasteen vastuiden, sellaisena kuin ne esitetään rivillä {LRSum;8}, ja varojen kokonaismäärän, sellaisena kuin se esitetään rivillä {LRSum;1}, arvojen välinen erotus, joka johtuu konsolidointia koskevan kirjanpitolaajuuden ja konsolidoinnin sääntelyn mukaisen soveltamisalan eroista.
                              Jos oikaisu johtaa vastuun kasvamiseen, laitosten on julkistettava se positiivisena määränä. Jos oikaisu johtaa vastuun pienenemiseen, laitosten on julkistettava se negatiivisena määränä.

                              {3}

                                 (Haltuun uskottuja varoja koskeva oikaisu, joka on kirjattu taseeseen sovellettavan tilinpäätössäännöstön mukaisesti, mutta jätetty vähimmäisomavaraisuusasteen vastuiden kokonaismäärän ulkopuolelle asetuksen (EU) N:o 575/2013 429 artiklan 13 kohdan mukaisesti)

                              Laitosten on julkistettava taseesta pois kirjattujen haltuun uskottujen erien määrä asetuksen (EU) N:o 575/2013 429 artiklan 13 kohdan mukaisesti.
                              Tämä muutos vähentää vähimmäisomavaraisuusasteen vastuiden kokonaismäärää, joten laitosten on esitettävä tällä rivillä olevat arvot suluissa (mikä merkitsee negatiivista määrää).

                              {4}

                                 Johdannaisinstrumenttien oikaisu

                              Luottojohdannaisten ja asetuksen (EU) N:o 575/2013 liitteessä II lueteltujen sopimusten osalta laitosten on julkistettava varoiksi katsottujen johdannaisten kirjanpitoarvon ja vähimmäisomavaraisuusasteen vastuiden arvon, sellaisena kuin se on määritelty asetuksen (EU) N:o 575/2013 429 artiklan 4 kohdan b alakohdassa, 429 artiklan 9 kohdassa yhdessä 429 a artiklan kanssa, 429 artiklan 11 kohdan a ja b alakohdassa ja 429 artiklan 12 kohdassa, välinen ero.
                              Jos oikaisu johtaa vastuun kasvamiseen, laitosten on julkistettava se positiivisena määränä. Jos oikaisu johtaa vastuun pienenemiseen, laitosten on esitettävä tämä määrä suluissa (mikä merkitsee negatiivista määrää).

                              {5}

                                 Arvopapereilla toteutettavien rahoitustoimien oikaisu

                              Arvopapereilla toteutettavien rahoitustoimien osalta laitosten on julkistettava varoiksi katsottujen arvopapereilla toteutettavien rahoitustoimien kirjanpitoarvon ja vähimmäisomavaraisuusasteen vastuiden arvon välinen ero, sellaisena kuin se on määritelty asetuksen (EU) N:o 575/2013 429 artiklan 4 kohdan a ja c alakohdassa yhdessä 429 b artiklan kanssa, 429 artiklan 5 kohdan c ja d alakohdassa, 429 artiklan 8 kohdassa ja 429 artiklan 11 kohdan c–f alakohdassa.
                              Jos oikaisu johtaa vastuun kasvamiseen, laitosten on julkistettava se positiivisena määränä. Jos oikaisu johtaa vastuun pienenemiseen, laitosten on esitettävä tämä määrä suluissa (mikä merkitsee negatiivista määrää).

                              {6}

                                 Taseen ulkopuolisten erien oikaisu (ts. taseen ulkopuolisten vastuiden muuntaminen luottoa vastaaviksi määriksi)

                              Laitosten on julkistettava vähimmäisomavaraisuusasteen vastuiden, sellaisena kuin se esitetään rivillä {LRSum;8}, ja varojen kokonaismäärän, sellaisena kuin se esitetään rivillä {LRSum;1}, arvojen välinen erotus, joka johtuu taseen ulkopuolisten erien sisällyttämisestä vähimmäisomavaraisuusasteen vastuiden kokonaismäärään.
                              Tämä muutos lisää vähimmäisomavaraisuusasteen vastuiden kokonaismäärää, joten se on julkistettava positiivisena määränä.

                              {EU-6a}

                                 (Asetuksen (EU) N:o 575/2013 429 artiklan 7 kohdan mukaisesti vähimmäisomavaraisuusasteen vastuiden kokonaismäärän ulkopuolelle jätettäviä ryhmän sisäisiä vastuita koskeva oikaisu)

                              Asetuksen (EU) N:o 575/2013 429 artiklan 7 kohta ja 113 artiklan 6 kohta
                              Laitosten on julkistettava taseeseen sisältyvä osa niistä vastuista, joita ei sisällytetä vähimmäisomavaraisuusasteen vastuiden kokonaismäärään asetuksen (EU) N:o 575/2013 429 artiklan 7 kohdan mukaisesti edellyttäen, että kaikki (EU) N:o 575/2013 113 artiklan 6 kohdan a–e alakohdan ehdot täyttyvät ja jos toimivaltaiset viranomaiset ovat antaneet suostumuksensa.
                              Tämä muutos vähentää vähimmäisomavaraisuusasteen vastuiden kokonaismäärää, joten laitosten on esitettävä tällä rivillä olevat arvot suluissa (mikä merkitsee negatiivista määrää).

                              {EU-6b}

                                 (Asetuksen (EU) N:o 575/2013 429 artiklan 14 kohdan mukaisesti vähimmäisomavaraisuusasteen vastuiden kokonaismäärän ulkopuolelle jätettyjä vastuita koskeva oikaisu)

                              Asetuksen (EU) N:o 575/2013 429 artiklan 14 kohta
                              Laitosten on julkistettava taseeseen sisältyvä osa niistä vastuista, joita ei sisällytetä vähimmäisomavaraisuusasteen vastuiden kokonaismäärään asetuksen (EU) N:o 575/2013 429 artiklan 14 kohdan mukaisesti edellyttäen, että kaikki siinä esitetyt ehdot täyttyvät ja jos toimivaltaiset viranomaiset ovat antaneet suostumuksensa.
                              Tämä muutos vähentää vähimmäisomavaraisuusasteen vastuiden kokonaismäärää, joten laitosten on esitettävä tällä rivillä olevat arvot suluissa (mikä merkitsee negatiivista määrää).

                              {7}

                                 Muut oikaisut

                              Laitosten on julkistettava vähimmäisomavaraisuusasteen vastuiden, sellaisena kuin ne esitetään rivillä {LRSum;8}, ja varojen kokonaismäärän, sellaisena kuin se esitetään rivillä {LRSum;1}, mahdollinen jäljelle jäävä ero, joka ei sisälly riveihin {LRSum;2}, {LRSum;3}, {LRSum;4}, {LRSum;5}, {LRSum;6}, {LRSum;EU-6a} tai {LRSum;EU-6b}. Tähän voi kuulua esimerkiksi omaisuuserän määrä, joka vähennetään ensisijaisesta pääomasta ja joka sen vuoksi vähennetään vähimmäisomavaraisuusasteen vastuiden kokonaismäärästä rivin {LRCom;2} mukaisesti.
                              Jos nämä oikaisut johtavat vastuun kasvamiseen, laitosten on ilmoitettava se positiivisena määränä. Jos nämä oikaisut johtavat vastuun pienenemiseen, laitosten on esitettävä tämä määrä suluissa (mikä merkitsee negatiivista määrää).

                              {8}

                                 Vähimmäisomavaraisuusasteen vastuiden kokonaismäärä

                              Laitosten on julkistettava rivillä {LRCom;21} julkistettu määrä.

            3.   Malli LRCom: Vähimmäisomavaraisuusasteen yhteinen julkistaminen

                  10.

                  Laitosten on noudatettava tässä jaksossa olevia ohjeita, kun ne täyttävät liitteessä I olevaa mallia LRCom.

                                 Rivi

                                 Viitteet lainsäädäntöön ja ohjeet

                              {1}

                                 Taseeseen sisältyvät erät (pois lukien johdannaiset, arvopapereilla toteutettavat rahoitustoimet ja haltuun uskotut varat, mutta mukaan lukien vakuudet)

                              Asetuksen (EU) N:o 575/2013 429 artikla
                              Laitosten on julkistettava kaikki muut varat kuin asetuksen (EU) N:o 575/2013 liitteessä II luetellut sopimukset, luottojohdannaiset, arvopapereilla toteutettavat rahoitustoimet ja haltuun uskotut varat asetuksen (EU) N:o 575/2013 429 artiklan 13 kohdan mukaisesti. Laitosten on määritettävä näiden varojen arvo asetuksen (EU) N:o 575/2013 429 artiklan 5 kohdan periaatteita noudattaen.
                              Laitosten on ilmoitettava tässä solussa saadut käteissuoritukset tai vastapuolelle arvopapereilla toteutettavien rahoitustoimien kautta annetut arvopaperit, jotka säilyvät taseessa (eli sovellettavan tilinpäätössäännöstön mukainen taseesta pois kirjaamista koskeva kirjanpidon periaate ei täyty).

                              {2}

                                 (Ensisijaista pääomaa määritettäessä vähennetyt määrät)

                              Asetuksen (EU) N:o 575/2013 429 artiklan 4 kohdan a alakohta ja 499 artiklan 2 kohta
                              Laitosten on julkistettava ensisijaisen pääoman määriin tehtyjen lakisääteisten arvonoikaisujen määrä asetuksen (EU) N:o 575/2013 499 artiklan 2 kohdan mukaisen valinnan mukaisesti, kuten rivillä {LRCom;EU-23) on julkistettu.
                              Laitosten on erityisesti julkistettava kaikkien niiden oikaisujen summa, jotka kohdistuvat omaisuuserän arvoon ja joita edellytetään:

                                          —

                                          asetuksen (EU) N:o 575/2013 32–35 artiklassa tai

                                          —

                                          asetuksen (EU) N:o 575/2013 36–47 artiklassa tai

                                          —

                                          asetuksen (EU) N:o 575/2013 56–60 artiklassa,

                                    tapauksen mukaan.
                              Jos ensisijaisen pääoman julkistamista koskeva valinta on tehty asetuksen (EU) N:o 575/2013 499 artiklan 1 kohdan a alakohdan mukaisesti, laitosten on otettava huomioon tällaisiin vähennyksiin sovellettavat poikkeukset, vaihtoehdot ja vapautukset, joista säädetään asetuksen (EU) N:o 575/2013 48, 49 ja 79 artiklassa, ilman että otetaan huomioon asetuksen (EU) N:o 575/2013 kymmenennen osan I osaston 1 ja 2 luvussa säädetty poikkeus. Sen sijaan jos ensisijaisen pääoman julkistamista koskeva valinta on tehty asetuksen (EU) N:o 575/2013 499 artiklan 1 kohdan b alakohdan mukaisesti, laitosten on otettava huomioon tällaisiin vähennyksiin sovellettavat poikkeukset, vaihtoehdot ja vapautukset, joista säädetään ASETUKSEN (EU) N:o 575/2013 48, 49 ja 79 artiklassa, sen lisäksi että otetaan huomioon asetuksen (EU) N:o 575/2013 kymmenennen osan I osaston 1 ja 2 luvussa säädetty poikkeus.
                              Kaksinkertaisen huomioon ottamisen estämiseksi laitokset eivät saa ottaa huomioon asetuksen (EU) N:o 575/2013 111 artiklan nojalla jo sovellettuja oikaisuja, kun ne laskevat vastuuarvoja riveille 1, 4 ja 12, eivätkä ne saa ottaa huomioon mitään oikaisua, joka ei vähennä jonkun tietyn omaisuuserän arvoa.
                              Se vähentää vähimmäisomavaraisuusasteen vastuiden kokonaismäärää, joten laitosten on esitettävä tämän solun arvo suluissa (mikä tarkoittaa, että se vaikuttaa negatiivisesti siihen määrään, joka on julkistettava rivillä {LRCom;3}).

                              {3}

                                 Taseeseen sisältyvät vastuut yhteensä (pois lukien johdannaiset, arvopapereilla toteutettavat rahoitustoimet ja haltuun uskotut varat) (rivien 1 ja 2 summa)

                              Rivien {LRCom;1} ja {LRCom;2} summa. Laitosten on otettava huomioon, että {LRCom;2} vaikuttaa negatiivisesti tähän summaan.

                              {4}

                                 Jälleenhankintakustannus, joka liittyy kaikkiin johdannaistoimiin (eli hyväksyttävä käteisellä katettava vakuusmarginaali, netto)

                              Asetuksen (EU) N:o 575/2013 274 artikla, 295–298 artikla, 429 a artikla ja 429 a artiklan 3 kohta
                              Laitosten on julkistettava 274 artiklan 1 kohdan mukainen nykyinen jälleenhankintakustannus asetuksen (EU) N:o 575/2013 liitteessä II luetelluille sopimuksille ja luottojohdannaisille, taseen ulkopuoliset erät mukaan lukien. Jälleenhankintakustannus on hyväksyttävä käteisellä katettava vakuusmarginaali nettomääräisenä asetuksen (EU) N:o 575/2013 429 a artiklan 3 kohdan mukaisesti, kun taas käteisellä katettavaa vakuusmarginaalia, joka on vastaanotettu vastuista vapautetun keskusvastapuolen velvoitteesta asetuksen (EU) N:o 575/2013 429 artiklan 11 kohdan mukaisesti, ei sisällytetä.
                              Kuten asetuksen (EU) N:o 575/2013 429 a artiklan 1 kohdassa säädetään, laitokset voivat ottaa huomioon uudistamissopimusten ja muiden nettoutussopimusten vaikutukset asetuksen (EU) N:o 575/2013 295 artiklan mukaisesti. Tuotteiden ristikkäisnettoutusta (cross-product netting) ei sovelleta. Laitokset voivat kuitenkin nettouttaa asetuksen (EU) N:o 575/2013 272 artiklan 25 kohdan c alakohdassa tarkoitettuun tuoteluokkaan kuuluvia tuotteita ja luottojohdannaisia, kun ne kuuluvat asetuksen (EU) N:o 575/2013 295 artiklan c kohdassa tarkoitetun tuotteiden ristikkäisnettoutusta koskevan sopimuksen soveltamisalaan.
                              Laitosten on sisällytettävä kaikki luottojohdannaiset, ei pelkästään kaupankäyntivarastoon luokiteltuja luottojohdannaisia.
                              Laitokset eivät saa sisällyttää tähän soluun sopimuksia, jotka on määritetty käyttämällä asetuksen (EU) N:o 575/2013 429 a artiklan 8 kohdassa ja 275 artiklassa tarkoitettua alkuperäisen hankinta-arvon menetelmää.

                              {5}

                                 Potentiaalisen tulevan luottoriskin korotus kaikille johdannaistoimille (käyvän arvon menetelmä)

                              Asetuksen (EU) N:o 575/2013 274 artikla, 295–298 artikla, 299 artiklan 2 kohta ja 429 a artikla
                              Laitosten on julkistettava vastuun potentiaalisen kasvun korotus asetuksen (EU) N:o 575/2013 liitteessä II luetelluille sopimuksille ja luottojohdannaisille, mukaan lukien taseen ulkopuoliset erät, käyvän arvon menetelmän mukaisesti laskettuna (ks. asetuksen (EU) N:o 575/2013 274 artikla saman asetuksen liitteessä II lueteltujen sopimusten osalta ja 299 artiklan 2 kohta luottojohdannaisten osalta), ja asetuksen (EU) N:o 575/2013 429 a artiklan 1 kohdan nettoutussääntöjä soveltaen. Määrittäessään kyseisten sopimusten vastuuarvoa laitokset voivat ottaa huomioon uudistamissopimusten ja muiden nettoutussopimusten vaikutukset asetuksen (EU) N:o 575/2013 295 artiklan mukaisesti. Tuotteiden ristikkäisnettoutusta (cross-product netting) ei sovelleta. Laitokset voivat kuitenkin nettouttaa asetuksen (EU) N:o 575/2013 272 artiklan 25 kohdan c alakohdassa tarkoitettuun tuoteluokkaan kuuluvia tuotteita ja luottojohdannaisia, kun ne kuuluvat asetuksen (EU) N:o 575/2013 295 artiklan c kohdassa tarkoitettuun tuotteiden ristikkäisnettoutusta koskevan sopimuksen soveltamisalaan.
                              Asetuksen (EU) N:o 575/2013 429 a artiklan 1 kohdan 2 alakohdan mukaisesti laitosten on määrittäessään luottojohdannaisten potentiaalista tulevaa luottoriskiä sovellettava asetuksen (EU) N:o 575/2013 299 artiklan 2 kohdan a alakohdassa esitettyjä periaatteita kaikkiin luottojohdannaisiinsa, ei pelkästään kaupankäyntivarastoon luokiteltuihin.
                              Laitokset eivät saa sisällyttää tähän soluun sopimuksia, jotka on määritetty käyttämällä asetuksen (EU) N:o 575/2013 429 a artiklan 8 kohdassa ja 275 artiklassa tarkoitettua alkuperäisen hankinta-arvon menetelmää.

                              {EU-5a}

                                 Alkuperäisen hankinta-arvon menetelmän mukaisesti määritetty vastuu

                              Asetuksen (EU) N:o 575/2013 429 a artiklan 8 kohta ja 275 artikla.
                              Laitosten on julkistettava asetuksen (EU) N:o 575/2013 liitteessä II olevissa 1 ja 2 kohdassa lueteltujen sopimusten vastuut laskettuna asetuksen (EU) N:o 575/2013 275 artiklassa esitettyä alkuperäisen hankinta-arvon menetelmää käyttäen.
                              Laitokset, jotka soveltavat alkuperäisen hankinta-arvon menetelmää, eivät saa vähentää vastuiden määrästä käteisenä saadun vakuusmarginaalin määrää asetuksen (EU) N:o 575/2013 429 a artiklan 8 kohdan mukaisesti.
                              Laitokset, jotka eivät käytä alkuperäisen hankinta-arvon menetelmää, voivat jättää tämän solun täyttämättä.
                              Laitokset eivät saa sisällyttää tähän soluun sopimuksia, jotka on määritetty käyttämällä asetuksen (EU) N:o 575/2013 429 a artiklan 1 kohdassa ja 274 artiklassa tarkoitettua käyvän arvon menetelmää.

                              {6}

                                 Johdannaisten vakuuksia koskeva gross-up-lauseke, kun ne vähennetään taseen varoista vähennetään sovellettavan tilinpäätössäännöstön mukaisesti

                              Asetuksen (EU) N:o 575/2013 429 a artiklan 2 kohta
                              Laitosten on julkistettava kaikkien johdannaisten vakuuksien määrä, kun vakuuden antaminen pienentää varojen määrää sovellettavan tilinpäätössäännöstön mukaisesti, kuten asetuksen (EU) N:o 575/2013 429 a artiklan 2 kohdassa säädetään.
                              Laitokset eivät saa sisällyttää tähän soluun asiakkaan määrittämien johdannaistoimien alkumarginaaleja, joilla on ehdot täyttävä keskusvastapuoli tai hyväksyttävä käteisellä katettava vakuusmarginaali, sellaisena kuin se on määritelty asetuksen (EU) N:o 575/2013 429 a artiklan 3 kohdassa.

                              {7}

                                 (Saamisista tehtävät vähennykset käteisellä katettavaa vakuusmarginaalia varten johdannaistoimissa)

                              Asetuksen (EU) N:o 575/2013 429 a artiklan 3 kohta
                              Laitosten on julkistettava johdannaistransaktioiden vastapuolelle käteisenä maksetusta vakuusmarginaalista johtuvat saamiset, jos laitoksen on sovellettavan tilinpäätössäännöstön mukaisesti tunnustettava nämä saamiset omaisuuseränä edellyttäen, että asetuksen (EU) N:o 575/2013 429 a artiklan 3 kohdan a–e alakohdan edellytykset täyttyvät.
                              Julkistettava määrä on sisällytettävä myös riviin {LRCom;1}.
                              Se vähentää vähimmäisomavaraisuusasteen vastuiden kokonaismäärää, joten laitosten on esitettävä tämän solun arvo suluissa (mikä tarkoittaa, että se vaikuttaa negatiivisesti siihen määrään, joka on julkistettava rivillä {LRCom;11}).

                              {8}

                                 (Asiakkaan määrittämistä kaupankäyntivastuista vapautettu keskusvastapuolen velvoite)

                              Asetuksen (EU) N:o 575/2013 429 artiklan 11 kohta
                              Laitosten on julkistettava asiakkaan määrittämien johdannaistoimien vapautetut kaupankäyntivastuut ehdot täyttävälle keskusvastapuolelle edellyttäen, että nämä erät täyttävät asetuksen (EU) N:o 575/2013 306 artiklan 1 kohdan c alakohdassa säädetyt edellytykset.
                              Osa edellä mainitusta summasta, joka liittyy jälleenhankintakustannukseen, on ilmoitettava bruttomääräisenä käteisellä katettavana vakuusmarginaalina.
                              Julkistettava määrä on sisällytettävä vastaavasti myös riviin {LRCom;1}, {LRCom;4}, {LRCom;5} ja {LRCom;EU-5a}.
                              Se vähentää vähimmäisomavaraisuusasteen vastuiden kokonaismäärää, joten laitosten on esitettävä tämän solun arvo suluissa (mikä tarkoittaa, että se vaikuttaa negatiivisesti siihen määrään, joka on julkistettava rivillä {LRCom;11}).

                              {9}

                                 Asetettujen luottojohdannaisten mukautettu efektiivinen nimellisarvo

                              Asetuksen (EU) N:o 575/2013 429 a artiklan 5–7 kohta
                              Laitosten on ilmoitettava asetettujen luottojohdannaisten rajattu nimellisarvo (eli kun laitos antaa vastapuolelle luottosuojan) asetuksen (EU) N:o 575/2013 429 a artiklan 5–7 kohdan mukaisesti.

                              {10}

                                 (Asetettujen luottojohdannaisten mukautetut efektiiviset nimelliskuittaukset ja lisävähennykset)

                              Asetuksen (EU) N:o 575/2013 429 a artiklan 5–7 kohta
                              Laitosten on julkistettava sellaisten ostettujen luottojohdannaisten rajattu nimellisarvo (eli kun laitos ostaa luottosuojan vastapuolelta), joiden referenssinimi vastaa laitoksen markkinoille asettamia luottojohdannaisia, kun ostetun suojan maturiteetti on sama tai pidempi kuin myydyn suojan jäljellä oleva maturiteetti. Näin ollen arvo ei saa olla suurempi kuin riville {LRCom;9} merkitty arvo kullekin referenssinimelle.
                              Se vähentää vähimmäisomavaraisuusasteen vastuiden kokonaismäärää, joten laitosten on esitettävä tämän solun arvo suluissa (mikä tarkoittaa, että se vaikuttaa negatiivisesti siihen määrään, joka on julkistettava rivillä {LRCom;11}).

                              {11}

                                 Johdannaisten vastuut yhteensä (rivien 4–10 summa)

                              Rivien {LRCom;4}, {LRCom;5}, {LRCom;EU-5a}, {LRCom;6}, {LRCom;7}, {LRCom;8}, {LRCom;9} ja {LRCom;10} summa. Laitosten on otettava huomioon, että {LRCom;7}, {LRCom;8} ja{LRCom;10} vaikuttavat negatiivisesti tähän summaan.

                              {12}

                                 Arvopapereilla toteutettavien rahoitustoimien varat, brutto (ilman nettoutuksen kirjaamista), myynnin kirjanpitotapahtumien oikaisun jälkeen

                              Asetuksen (EU) N:o 575/2013 4 artiklan 1 kohdan 77 alakohta, 206 artikla ja 429 b artiklan 5 kohta
                              Laitosten on julkistettava sovellettavan tilinpäätössäännöstön mukainen tasearvo niiden arvopapereilla toteutettavien rahoitustoimien osalta, joihin sekä sovelletaan että ei sovelleta asetuksen (EU) N:o 575/2013 206 artiklan vaatimukset täyttävää nettoutussopimusta, tapauksissa, joissa kyseiset sopimukset kirjataan taseessa varoiksi olettaen, että vakavaraisuutta, kirjanpidon nettoutusta tai riskien vähentämistä koskevia vaikutuksia ei ole (eli tasearvo, jota on mukautettu kirjanpidon nettoutuksen tai riskien vähentämisen vaikutusten varalta).
                              Jos sovellettavan tilinpäätössäännöstön mukaisesti arvopapereilla toteutettavaan rahoitustoimeen sovelletaan myyntikirjanpitoa, laitoksen on poistettava kaikki myyntiin liittyvät kirjanpitomerkinnät asetuksen (EU) N:o 575/2013 429 b artiklan 5 kohdan mukaisesti.
                              Laitokset eivät saa sisällyttää tähän soluun saatuja käteissuorituksia tai vastapuolelle edellä mainittujen liiketoimien kautta annettuja arvopapereita, jotka säilyvät taseessa (eli taseesta pois kirjaamista koskeva kirjanpidon periaate ei täyty).

                              {13}

                                 (Bruttomääräisten arvopapereilla toteutettavien rahoitustoimien varojen käteismaksettavien ja -saatavien nettoutetut määrät)

                              Asetuksen (EU) N:o 575/2013 4 artiklan 1 kohdan 77 alakohta, 206 artikla, 429 artiklan 5 kohdan d alakohta, 429 artiklan 8 kohta ja 429 b artiklan 5 kohta
                              Laitosten on julkistettava bruttomääräisten arvopapereilla toteutettavien rahoitustoimien käteismaksettavat varat, jotka on nettoutettu asetuksen (EU) N:o 575/2013 429 artiklan 8 kohdan mukaisesti.
                              Se vähentää vähimmäisomavaraisuusasteen vastuiden kokonaismäärää, joten laitosten on esitettävä tämän solun arvo suluissa (mikä tarkoittaa, että se vaikuttaa negatiivisesti siihen määrään, joka on julkistettava rivillä {LRCom;16}).

                              {14}

                                 Arvopapereilla toteutettavien rahoitustoimien vastapuoliriski

                              Asetuksen (EU) N:o 575/2013 429 b artiklan 1 kohta
                              Laitosten on julkistettava arvopapereilla toteutettavien rahoitustoimien vastapuoliriskiä koskevat korotukset, taseen ulkopuoliset erät mukaan lukien, asetuksen (EU) N:o 575/2013 429 b artiklan 2 tai 3 kohdan mukaisesti, tapauksen mukaan.
                              Laitosten on sisällytettävä tähän soluun asetuksen (EU) N:o 575/2013 429 b artiklan 6 kohdan c alakohdan mukaiset liiketoimet.
                              Laitokset eivät saa sisällyttää tähän soluun asiamiehen arvopapereilla toteutettavia rahoitustoimia, joissa laitos maksaa asiakkaalle tai vastapuolelle korvauksen tai takauksen, jonka määrä rajoittuu asiakkaan lainaksiantaman arvopaperin tai käteisen ja lainaajan antaman vakuuden arvon väliseen erotukseen asetuksen (EU) N:o 575/2013 429 b artiklan 6 kohdan a alakohdan mukaisesti. Laitosten on sen sijaan sisällytettävä kyseiset erät riviin {LRCom;15}

                              {EU-14a}

                                 Arvopapereilla toteutettavia rahoitustoimia koskeva poikkeus: asetuksen (EU) N:o 575/2013 429 b artiklan 4 kohdan ja 222 artiklan mukainen vastapuoliriski

                              Asetuksen (EU) N:o 575/2013 429 b artiklan 4 kohta ja 222 artikla.
                              Laitosten on julkistettava korotukset arvopapereilla toteutettavien rahoitustoimien osalta, mukaan lukien taseen ulkopuoliset erät, laskettuna asetuksen (EU) N:o 575/2013 222 artiklan mukaisesti, ja niihin on sovellettava riskipainon 20 prosentin alarajaa.
                              Laitosten on sisällytettävä tähän soluun asetuksen (EU) N:o 575/2013 429 b artiklan 6 kohdan c alakohdan mukaiset liiketoimet.
                              Laitokset eivät saa sisällyttää tähän soluun liiketoimia, joiden vähimmäisomavaraisuusasteen vastuiden korotusosan arvo määritetään asetuksen (EU) N:o 575/2013 429 b artiklan 1 kohdassa kuvattua menetelmää noudattaen.

                              {15}

                                 Asiamiehen vastuut liiketoimista

                              Asetuksen (EU) N:o 575/2013 429 b artiklan 2 ja 3 kohta ja 6 kohdan a alakohta.
                              Laitosten on julkistettava sellaisten asiamiehen arvopapereilla toteutettavien rahoitustoimien vastuuarvo, joissa laitos maksaa asiakkaalle tai vastapuolelle korvauksen tai takauksen, jonka määrä rajoittuu asiakkaan lainaksiantaman arvopaperin tai käteisen ja lainaajan antaman vakuuden arvon väliseen erotukseen asetuksen (EU) N:o 575/2013 429 b artiklan 6 kohdan a alakohdan mukaisesti ja joka koostuu ainoastaan korotuksesta, joka määritellään asetuksen (EU) N:o 575/2013 429 b artiklan 2 tai 3 alakohdan mukaisesti, tapauksen mukaan.
                              Laitokset eivät saa sisällyttää tähän soluun asetuksen (EU) N:o 575/2013 429 b artiklan 6 kohdan c alakohdan mukaisia liiketoimia.

                              {EU-15a}

                                 (Asiakkaan määrittämistä arvopapereilla toteutettavien rahoitustoimien vastuista vapautettu keskusvastapuolen velvoite)

                              Asetuksen (EU) N:o 575/2013 429 artiklan 11 kohta ja 306 artiklan 1 kohdan c alakohta.
                              Laitosten on julkistettava asiakkaan määrittämistä kaupankäyntivastuista vapautettu arvopapereilla toteutettavien rahoitustoimien vastuista vapautettu keskusvastapuolen velvoite edellyttäen, että nämä erät täyttävät asetuksen (EU) N:o 575/2013 306 artiklan 1 kohdan c alakohdassa säädetyt edellytykset.
                              Jos vastuista vapautettu keskusvastapuolen velvoite on vakuutena, sitä ei saa sisällyttää tähän soluun, ellei se ole edelleenpantattu vakuus, joka sovellettavan tilinpäätössäännöstön mukaisesti (eli asetuksen (EU) N:o 575/2013 111 artiklan 1 kohdan ensimmäisen virkkeen mukaan) sisällytetään täysimääräisenä.
                              Se vähentää vähimmäisomavaraisuusasteen vastuiden kokonaismäärää, joten laitosten on esitettävä tämän solun arvo suluissa (mikä tarkoittaa, että se vaikuttaa negatiivisesti siihen määrään, joka on julkistettava rivillä {LRCom;16}).

                              {16}

                                 Arvopapereilla toteutettavien rahoitustoimien vastuut yhteensä (rivien 12–15a summa)

                              Laitosten on julkistettava riveillä {LRCom; 12}, {LRCom;EU-12a}, {LRCom;13}, {LRCom;14}, {LRCom;15} ja {LRCom;EU-15a} olevien määrien summa.
                              Laitosten on otettava huomioon, että {LRCom;13} ja{LRCom;EU-15a} vaikuttavat negatiivisesti tähän summaan.

                              {17}

                                 Taseen ulkopuolisiin eriin liittyvät vastuut, bruttomääräinen nimellismäärä

                              Asetuksen (EU) N:o 575/2013 429 artiklan 10 kohta
                              Laitosten on julkistettava kaikkien taseen ulkopuolisten erien nimellisarvo, sellaisena kuin se määritellään asetuksen (EU) N:o 575/2013 429 artiklan 10 kohdassa, ennen oikaisua muuntokertoimia varten.

                              {18}

                                 (Oikaisut luottoa vastaaviksi määriksi muuntamista varten)

                              Asetuksen (EU) N:o 575/2013 429 artiklan 10 kohta
                              Laitosten on sisällytettävä rivillä {LRCom;17} julkistetun taseen ulkopuolisten erien nimellisarvon ja rivillä {LRCom;19} esitetyn taseen ulkopuolisten erien vähimmäisomavaraisuusasteen vastuiden arvon ero.
                              Se vähentää vähimmäisomavaraisuusasteen vastuiden kokonaismäärää, joten tässä solussa julkistettu arvo vaikuttaa negatiivisesti siihen määrään, joka on julkistettava rivillä {LRCom;19}.

                              {19}

                                 Muut taseen ulkopuoliset vastuut (rivien 17 ja 18 summa)

                              Asetuksen (EU) N:o 575/2013 429 artiklan 10 kohta, 111 artiklan 1 kohta ja 166 artiklan 9 kohta
                              Laitosten on julkistettava taseen ulkopuolisten erien vähimmäisomavaraisuusasteen vastuiden arvo määritettynä asetuksen (EU) N:o 575/2013 429 artiklan 10 kohdan mukaisesti ottaen huomioon asiaa koskevat muuntokertoimet.
                              Laitosten on otettava huomioon, että {LRCom;18} vaikuttaa negatiivisesti tähän summaan.

                              {EU-19a}

                                 (Asetuksen (EU) N:o 575/2013 429 artiklan 7 kohdan mukaisesti ulkopuolelle jätettävät ryhmän sisäiset (yksittäiset) vastuut (taseeseen sisältyvät ja sen ulkopuoliset))

                              Asetuksen (EU) N:o 575/2013 429 artiklan 7 kohta ja 113 artiklan 6 kohta
                              Laitosten on julkistettava vastuut, joita ei ole konsolidoitu sovellettavalla konsolidointitasolla ja joihin voidaan soveltaa asetuksen (EU) N:o 575/2013 113 artiklan 6 kohdassa säädettyä kohtelua, edellyttäen, että kaikki asetuksen (EU) N:o 575/2013 113 artiklan 6 kohdan a–e alakohdan ehdot täyttyvät ja jos toimivaltaiset viranomaiset ovat antaneet suostumuksensa.
                              Julkistettava määrä on sisällytettävä myös edellä sovellettaviin soluihin ikään kuin vapautusta ei sovellettaisi.
                              Se vähentää vähimmäisomavaraisuusasteen vastuiden kokonaismäärää, joten laitosten on esitettävä tämän solun arvo suluissa (mikä tarkoittaa, että se vaikuttaa negatiivisesti siihen määrään, joka on julkistettava rivillä {LRCom;21}).

                              {EU-19b}

                                 (Asetuksen (EU) N:o 575/2013 429 artiklan 14 kohdan mukaisesti ulkopuolelle jätettävät vastuut (taseeseen sisältyvät ja sen ulkopuoliset))

                              Asetuksen (EU) N:o 575/2013 429 artiklan 14 kohta
                              Laitosten on julkistettava ne vastuut, jotka jätetään ulkopuolelle asetuksen (EU) N:o 575/2013 429 artiklan 14 kohdan mukaisesti, edellyttäen, että kaikki siinä esitetyt ehdot täyttyvät ja jos toimivaltaiset viranomaiset ovat antaneet suostumuksensa.
                              Julkistettava määrä on sisällytettävä myös edellä sovellettaviin soluihin ikään kuin vapautusta ei sovellettaisi.
                              Se vähentää vähimmäisomavaraisuusasteen vastuiden kokonaismäärää, joten laitosten on esitettävä tämän solun arvo suluissa (mikä tarkoittaa, että se vaikuttaa negatiivisesti siihen määrään, joka on julkistettava rivillä {LRCom;21}).

                              {20}

                                 Ensisijainen pääoma (T1)

                              Asetuksen (EU) N:o 575/2013 429 artiklan 3 kohta sekä 499 artiklan 1 ja 2 kohta
                              Laitosten on julkistettava ensisijaisen pääoman määrä laskettuna laitoksen tekemän, asetuksen (EU) N:o 575/2013 499 artiklan 2 kohdan mukaisen valinnan mukaisesti, kuten rivillä {LRCom;EU-23} on julkistettu.
                              Tarkemmin sanottuna jos laitos on valinnut julkistamisen ensisijaisen pääoman asetuksen (EU) N:o 575/2013 499 artiklan 1 kohdan a alakohdan mukaisesti, sen on julkistettava ensisijaisen pääoman määrä laskettuna asetuksen (EU) N:o 575/2013 25 artiklan mukaan, ilman että otetaan huomioon asetuksen (EU) N:o 575/2013 kymmenennen osan I osaston 1 ja 2 luvussa säädetyt poikkeukset.
                              Sen sijaan jos laitos on valinnut julkistaa ensisijaisen pääoman asetuksen (EU) N:o 575/2013 499 artiklan 1 kohdan b alakohdan mukaisesti, sen on julkistettava ensisijaisen pääoman määrä laskettuna asetuksen (EU) N:o 575/2013 25 artiklan mukaan, sen jälkeen kun on otettu huomioon asetuksen (EU) N:o 575/2013 kymmenennen osan I osaston 1 ja 2 jaksossa säädetyt poikkeukset.

                              {21}

                                 Vähimmäisomavaraisuusasteen vastuiden kokonaismäärä (rivien 3, 11, 16, 19, EU-19a ja EU-19b summa)

                              Laitosten on julkistettava riveillä {LRCom;3}, {LRCom;11}, {LRCom;16}, {LRCom;19}, {LRCom;EU-19a} ja {LRCom;EU-19b} olevien määrien summa.
                              Laitosten on otettava huomioon, että {LRCom;EU-19a} ja {LRCom;EU-19b} vaikuttavat negatiivisesti tähän summaan.

                              {22}

                                 Vähimmäisomavaraisuusaste

                              Laitosten on julkistettava {LRCom;20} jaettuna rivin {LRCom;21} arvolla, prosentteina ilmaistuna.

                              {EU-23}

                                 Valinta pääoman määrittelyssä käytettävää menettelyä koskevan siirtymävaiheen järjestelyistä

                              Asetuksen (EU) N:o 575/2013 499 artiklan 2 kohta
                              Laitosten on ilmoitettava valitsemansa pääomaa koskevat siirtymäkauden järjestelyt julkistamisvaatimuksia varten julkistamalla toisen seuraavista kahdesta merkinnästä:

                                          —

                                          ”Täysin käyttöön otettu”, jos laitos päättää julkistaa vähimmäisomavaraisuusasteen asetuksen (EU) N:o 575/2013 499 artiklan 1 kohdan a alakohdan mukaisesti

                                          —

                                          ”Siirtymävaihe”, jos laitos päättää julkistaa vähimmäisomavaraisuusasteen asetuksen (EU) N:o 575/2013 499 artiklan 1 kohdan b alakohdan mukaisesti

                              {EU-24}

                                 Taseesta pois kirjattujen haltuun uskottujen erien määrä asetuksen (EU) N:o 575/2013 429 artiklan 13 kohdan mukaisesti

                              Laitosten on julkistettava taseesta pois kirjattujen haltuun uskottujen erien määrä asetuksen (EU) N:o 575/2013 429 artiklan 13 kohdan mukaisesti.

            4.   Malli LRSpl: Taseeseen sisältyvien vastuiden jako (pois lukien johdannaiset ja arvopapereilla toteutettavat rahoitustoimet)

                  11.

                  Laitosten on noudatettava tässä jaksossa olevia ohjeita, kun ne täyttävät liitteessä I olevaa mallia LRSpl.

                              Viitteet lainsäädäntöön ja ohjeet

                                 Rivi

                              {EU-1}

                                 Taseeseen sisältyvät vastuut yhteensä (pois lukien johdannaiset ja arvopapereilla toteutettavat rahoitustoimet), josta:

                              Laitosten on julkistettava riveillä {LRSpl;EU-2} ja {LRSpl;EU-3} olevien määrien summa.

                              {EU-2}

                                 Kaupankäyntivarastoon kuuluvat vastuut

                              Laitosten on julkistettava vastuut, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;070;010} rivillä, jotka muodostavat kaupankäyntivarastoon kuuluvien varojen kokonaisvastuuarvon, johdannaisia ja arvopapereilla toteutettavia rahoitustoimia lukuun ottamatta.

                              {EU-3}

                                 Rahoitustoimintaan liittyvät vastuut, joista:

                              Laitosten on julkistettava riveillä{LRSpl;EU-4}, {LRSpl;EU-5}, {LRSpl;EU-6}, {LRSpl;EU-7}, {LRSpl;EU-8}, {LRSpl;EU-9}, {LRSpl;EU-10}, {LRSpl;EU-11} ja {LRSpl;EU-12} olevien määrien summa.

                              {EU-4}

                                 Katetut joukkolainat

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;080;010} ja {LR4;080;020} rivillä, jotka muodostavat katettujen joukkolainojen muodossa olevien varojen kokonaisvastuuarvon.

                              {EU-5}

                                 Valtiovastuiksi katsotut vastuut

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;090;010} ja {LR4;090;020} rivillä, jotka muodostavat kokonaisvastuuarvon yksiköille, joita kohdellaan valtiona asetuksen (EU) N:o 575/2013 mukaisesti.

                              {EU-6}

                                 Aluehallintojen, kansainvälisten kehityspankkien, kansainvälisten organisaatioiden, julkisyhteisöjen ja julkisoikeudellisten laitosten vastuut, joita ei katsota valtiovastuiksi

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;140;010} ja {LR4;140;020} rivillä, jotka muodostavat kokonaisvastuuarvon aluehallinnoille ja paikallisviranomaisille, kansainvälisille kehityspankeille ja kansainvälisille organisaatioille sekä julkisyhteisöille, joita ei kohdella valtiona asetuksen (EU) N:o 575/2013 mukaisesti.

                              {EU-7}

                                 Laitokset

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;180;010} ja {LR4;180;020} rivillä, jotka muodostavat laitosten vastuiden vastuuarvon.

                              {EU-8}

                                 Kiinteistövakuudelliset vastuut

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;190;010} ja {LR4;190;020} rivillä, jotka muodostavat kiinteistövakuudellisten vastuiden vastuuarvon.

                              {EU-9}

                                 Vähittäisvastuut

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;210;010} ja{LR4;210;020} rivillä, jotka muodostavat vähittäisvastuiden kokonaisvastuuarvon.

                              {EU-10}

                                 Yritykset

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;230;010} ja{LR4;230;020} rivillä, jotka muodostavat yritysvastuiden (eli rahoitusvarojen ja muiden kuin rahoitusvarojen) kokonaisvastuuarvon.

                              {EU-11}

                                 Maksukyvyttömyystilassa olevat vastuut

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;280;010} ja{LR4;280;020} rivillä, jotka muodostavat maksukyvyttömyystilassa olevien vastuiden kokonaisvastuuarvon.

                              {EU-12}

                                 Muut vastuut (kuten oman pääoman ehtoiset vastuut, arvopaperistamiset ja muut vastuut, jotka eivät koske luottovelvoitetta);

                              Laitosten on julkistettava vastuiden summa, sellaisena kuin se määritellään komission täytäntöönpanoasetuksen (EU) N:o 680/2014 liitteen XI {LR4;290;010} ja {LR4;290;020} rivillä, jotka muodostavat asetuksen (EU) N:o 575/2013 mukaisen muiden kaupankäyntivaraston ulkopuolisten vastuiden (kuten oman pääoman ehtoiset vastuut, arvopaperistamiset ja muut vastuut, jotka eivät koske luottovelvoitetta) kokonaisvastuuarvon. Laitosten on sisällytettävä sellaiset varat, jotka vähennetään määritettäessä ensisijaista pääomaa ja sen vuoksi julkistetaan rivillä {LRCom;2}, jollei näitä varoja sisällytetä riveille {LRSpl;EU-2} – {LRSpl;EU-12}.

            5.   Malli LRQua: Vapaamuotoinen teksti laadullisten seikkojen ilmoittamista varten

                  12.

                  Laitosten on täytettävä liitteessä I oleva malli LRQua soveltamalla seuraavaa.

                              Viitteet lainsäädäntöön ja ohjeet

                                 Rivi

                              {1}

                                 Ylivelkaantumisriskin hallintaan käytettävien prosessien kuvaus

                              Asetuksen (EU) N:o 575/2013 451 artiklan 1 kohdan d alakohta
                              Kohdassa ”ylivelkaantumisriskin hallintaan käytettävien prosessien kuvaus” on oltava seuraavat tiedot:

                                          a)

                                          ylivelkaantumisriskin arvioimiseen käytettävät prosessit ja resurssit;

                                          b)

                                          mahdolliset määrälliset välineet, joita käytetään arvioitaessa ylivelkaantumisriskiä, mukaan lukien tiedot mahdollisista sisäisistä tavoitteista ja se, käytetäänkö muita indikaattoreita kuin asetuksen (EU) N:o 575/2013 vähimmäisomavaraisuusastetta;

                                          c)

                                          tavat joilla maturiteettierot ja vakuussidonnaisuus otetaan huomioon ylivelkaantumisriskin hallitsemiseksi;

                                          d)

                                          prosessit, joilla reagoidaan vähimmäisomavaraisuusasteen vaihteluihin, mukaan lukien ensisijaisen pääoman mahdolliseen korotukseen sovellettavat menettelyt ja aikataulut ylivelkaantumisriskin hallinnoimiseksi; tai prosessit ja aikataulut vähimmäisomavaraisuusasteen nimittäjän muokkaamiseksi (vastuiden kokonaismäärä) ylivelkaantumisriskin hallinnoimista varten.

                              {2}

                                 Kuvaus tekijöistä, jotka ovat vaikuttaneet vähimmäisomavaraisuusasteeseen sinä aikana, johon julkistettu vähimmäisomavaraisuusaste viittaa

                              Asetuksen (EU) N:o 575/2013 451 artiklan 1 kohdan e alakohta
                              Kohdassa ”kuvaus tekijöistä, jotka ovat vaikuttaneet vähimmäisomavaraisuusasteeseen sinä aikana, johon julkistettu vähimmäisomavaraisuusaste viittaa” on oltava seuraavat tiedot:

                                          a)

                                          vähimmäisomavaraisuusasteen muutoksen määrä edelliseen julkistamisen viiteajankohtaan verrattuna

                                          b)

                                          vähimmäisomavaraisuusasteen keskeiset tekijät edelliseen julkistamisen viiteajankohtaan verrattuna seuraavilla selittävillä huomautuksilla varustettuina:

                                                      (1)

                                                      muutoksen luonne ja se, muuttuiko asteen osoittaja, nimittäjä vai molemmat;

                                                      (2)

                                                      oliko se sisäisen strategisen päätöksen tulos ja, jos näin on, oliko tämä strateginen päätös suunnattu suoraan vähimmäisomavaraisuusasteeseen vai vaikuttiko se siihen vain välillisesti;

                                                      (3)

                                                      tärkeimmät ulkoiset tekijät, jotka liittyvät talous- ja rahoitusympäristöihin, jotka vaikuttivat vähimmäisomavaraisuusasteeseen.


title: Komission täytäntöönpanoasetus (EU) N:o 1126/2011, annettu 7 päivänä marraskuuta 2011 , asetuksen (EY) N:o 1120/2009 liitteen III muuttamisesta neuvoston asetuksessa (EY) N:o 73/2009 säädetyn erityistuen määrien rahoittamisen osalta

text:
               8.11.2011

               FI

               Euroopan unionin virallinen lehti

               L 289/24

         KOMISSION TÄYTÄNTÖÖNPANOASETUS (EU) N:o 1126/2011,
   annettu 7 päivänä marraskuuta 2011,
   asetuksen (EY) N:o 1120/2009 liitteen III muuttamisesta neuvoston asetuksessa (EY) N:o 73/2009 säädetyn erityistuen määrien rahoittamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 69 artiklan 7 kohdan,
   sekä katsoo seuraavaa:

               (1)

               Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 73/2009 III osastossa säädetyn tilatukijärjestelmän täytäntöönpanoa koskevista yksityiskohtaisista säännöistä 29 päivänä lokakuuta 2009 annetun komission asetuksen (EY) N:o 1120/2009 (2) 49 artiklan 2 kohdan mukaisesti jäsenvaltiot voivat pyytää minkä tahansa kalenterivuoden 1 päivään elokuuta mennessä vuodesta 2010 alkaen asetuksen (EY) N:o 73/2009 69 artiklan 6 kohdan a alakohdassa tarkoitettujen määrien tarkistusta, jos mainitun asetuksen 69 artiklan 7 kohdan ensimmäisessä alakohdassa vahvistettua laskutapaa soveltamalla saatu määrä kyseisenä varainhoitovuonna eroaa enemmän kuin 20 prosenttia asetuksen (EY) N:o 1120/2009 liitteessä III vahvistetusta määrästä.

               (2)

               Tanska, Suomi ja Slovenia ovat esittäneet komissiolle pyynnön asetuksen (EY) N:o 73/2009 69 artiklan 6 kohdan a alakohdassa tarkoitettujen määrien tarkistamiseksi vuodesta 2012 alkaen.

               (3)

               Komissio on tehnyt Tanskan, Suomen ja Slovenian pyyntöjen vuoksi tarvittavan laskennan sen varmistamiseksi, että asetuksen (EY) N:o 1120/2009 49 artiklan 2 kohdassa tarkoitettu 20 prosentin vähimmäismäärä saavutettiin varainhoitovuonna 2010. Asetuksen (EY) N:o 73/2009 69 artiklan 7 kohdan a alakohdan soveltamiseksi komissio käytti Tanskalle, Suomelle ja Slovenialle arvioitua tuen mukauttamisen keskimäärää vahvistaessaan asetuksen (EY) N:o 73/2009 liitteessä IV säädettyjä nettoenimmäismääriä.

               (4)

               Tämän laskennan mukaan asetuksen (EY) N:o 73/2009 69 artiklan 7 kohdan ensimmäisessä alakohdassa vahvistetun laskennan soveltamiseen perustuva varainhoitovuotta 2010 koskeva määrä poikkeaa Tanskan osalta 47 prosenttia, Suomen osalta 29 prosenttia ja Slovenian osalta 47 prosenttia asetuksen (EY) N:o 1120/2009 liitteessä III vahvistetusta määrästä.

               (5)

               Sen vuoksi olisi tarkistettava Tanskalle, Suomelle ja Slovenialle asetuksen (EY) N:o 1120/2009 liitteessä III vahvistettua määrää. Tarkistettuja määriä olisi sovellettava kalenterivuodesta 2012 alkaen asetuksen (EY) N:o 1120/2009 49 artiklan 2 kohdan toisen alakohdan mukaisesti.

               (6)

               Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1120/2009 liite III seuraavasti:

               a)

               Korvataan Tanskaa koskeva kohta seuraavasti:

                           ”Tanska

                           23,25”

               b)

               Korvataan Suomea koskeva kohta seuraavasti:

                           ”Suomi

                           6,19”

               c)

               Korvataan Sloveniaa koskeva kohta seuraavasti:

                           ”Slovenia

                           3,52”

         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 130, 31.1.2009, s. 16.

      (2)  EUVL L 316, 2.12.2009, s. 1.


title: Komission täytäntöönpanoasetus (EU) N:o 644/2012, annettu 16 päivänä heinäkuuta 2012 , sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetun asetuksen (EU) N:o 206/2010 muuttamisesta Venäjän osalta  ETA:n kannalta merkityksellinen teksti

text:
               17.7.2012

               FI

               Euroopan unionin virallinen lehti

               L 187/18

         KOMISSION TÄYTÄNTÖÖNPANOASETUS (EU) N:o 644/2012,
   annettu 16 päivänä heinäkuuta 2012,
   sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista annetun asetuksen (EU) N:o 206/2010 muuttamisesta Venäjän osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista säännöistä tiettyjen elävien sorkka- ja kavioeläinten yhteisöön tuonnin ja yhteisön kautta kuljetuksen osalta, direktiivien 90/426/ETY ja 92/65/ETY muuttamisesta ja direktiivin 72/462/ETY kumoamisesta 26 päivänä huhtikuuta 2004 annetun neuvoston direktiivin 2004/68/EY (1) ja erityisesti sen 3 artiklan 1 kohdan ensimmäisen ja toisen alakohdan, 6 artiklan 1 kohdan ensimmäisen alakohdan, 7 artiklan e alakohdan, 8 artiklan d alakohdan ja 13 artiklan 1 kohdan
   sekä katsoo seuraavaa:

               (1)

               Direktiivissä 2004/68/EY vahvistetaan eläinten terveyttä koskevat vaatimukset kuljetettaessa tiettyjä eläviä sorkka- ja kavioeläimiä unionin kautta. Siinä säädetään, että erityissäännöksiä, eläinlääkärintodistusten mallit mukaan luettuina, voidaan vahvistaa hyväksytyistä kolmansista maista peräisin olevien elävien sorkka- ja kavioeläinten unionin kautta tapahtuvaa kuljetusta varten edellyttäen, että kyseiset eläimet kuljetetaan unionin alueen läpi tullin ja virkaeläinlääkärin hyväksynnässä ja hyväksyttyjen rajatarkastusasemien valvonnassa ja että unionin alueella ei pysähdytä muista kuin eläinten hyvinvointiin liittyvistä syistä.

               (2)

               Komission asetuksessa (EU) N:o 206/2010 (2) vahvistetaan eläinlääkärintodistuksia koskevat vaatimukset tuotaessa unionin alueelle eläviä eläimiä, sorkka- ja kavioeläimet mukaan luettuina, sisältäviä tiettyjä lähetyksiä. Kyseisen asetuksen liitteessä I esitetään luettelo kolmansista maista ja alueista tai niiden osista, joista tällaisia lähetyksiä saa tuoda unionin alueelle, sekä niiden eläinlääkärintodistusten mallit, joiden on oltava näiden lähetysten mukana.

               (3)

               Komissio on tehnyt tarkastuksen Kaliningradissa Venäjän pyydettyä lupaa saada kuljettaa jalostukseen ja tuotantoon tarkoitettuja eläviä nautaeläimiä Kaliningradin alueelta (Kaliningradskaya oblast) Liettuan alueen kautta. Se totesi, että eläinten terveystilanne näyttää olevan hyvä kyseisellä alueella. Tältä pohjalta olisi hyväksyttävä kyseisten eläinten lähetysten tuominen unionin alueelle kuljetettaviksi Kaliningradin alueelta Liettuan alueen kautta muille Venäjän alueille maantieajoneuvoilla.

               (4)

               Liettua voi lisäksi varmistaa, että eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (3) 8 artiklan 1 kohdassa säädetyt toimenpiteet pannaan täytäntöön sellaisten Kaliningradin alueelta tulevien eläinten osalta, jotka eivät suoriudu kauttakuljetuksesta ilman, että lähetys joudutaan ulkoisten olosuhteiden vuoksi purkamaan.

               (5)

               Venäjä on lisäksi vahvistanut, että sillä on Valko-Venäjän kanssa sen tulliliiton nojalla, jossa molemmat maat ovat mukana, sopimus, jonka mukaan molemmissa maissa sovelletaan tuonnin yhteydessä samoja eläinlääkintä- ja lääkintäalan vakiovaatimuksia.

               (6)

               Asetusta (EU) N:o 206/2010 olisi tämän vuoksi muutettava, jotta siinä säädetään Kaliningradin alueelta tulevien jalostukseen ja tuotantoon tarkoitettujen elävien nautaeläinten kauttakuljetuksesta. Asetuksen (EU) N:o 206/2010 liitteessä I olevassa 1 osassa esitettyä sellaisten kolmansien maiden ja alueiden ja niiden osien luetteloa, joista saa tuoda tiettyjä eläimiä unionin alueelle, olisi muutettava.

               (7)

               Lisäksi on tarpeen vahvistaa eläinlääkärintodistusten malli kyseisten eläinten kauttakulkua varten. Tämän vuoksi asetuksen (EU) N:o 206/2010 liitteessä I olevaan 2 osaan olisi sisällytettävä eläinlääkärintodistuksen malli ”BOV-X-TRANSIT-RU”.

               (8)

               Sen vuoksi asetusta (EU) N:o 206/2010 olisi muutettava.

               (9)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan komission asetus (EU) N:o 206/2010 seuraavasti:

               1)

               Lisätään artikla seuraavasti:
               ”12 a artikla
               Liettuan kautta tapahtuvaa jalostukseen ja tuotantoon tarkoitettujen tiettyjen elävien nautaeläinten lähetysten kuljetusta koskeva poikkeus
               1.   Venäjältä Kaliningradin alueelta tulevien ja unionin ulkopuolella sijaitsevaan määräpaikkaan jalostukseen ja tuotantoon lähetettävien elävien nautaeläinten kuljetukset maanteitse Liettuan kautta ovat sallittuja, jos seuraavat edellytykset täyttyvät

                           a)

                           eläimet tulevat Liettuaan Kybartain maantiellä sijaitsevan rajatarkastusaseman kautta ja poistuvat Liettuasta Medininkaissa sijaitsevan rajatarkastusaseman kautta

                           b)

                           eläimet kuljetetaan maantieajoneuvoissa Liettuan toimivaltaisen eläinlääkintäviranomaisen unionin saapumisrajatarkastusasemalla Kybartain maantiellä sarjanumeroidulla sinetillä sinetöimässä kontissa

                           c)

                           eläinten mukana Kybartain maantiellä sijaitsevalta rajatarkastusasemalle Medininkain rajatarkastusasemalle olevissa neuvoston direktiivin 91/496/ETY 7 artiklan 1 kohdan kolmannessa luetelmakohdassa tarkoitetuissa asiakirjoissa, mukaan luettuna tämän asetuksen liitteessä I olevassa 2 osassa esitetyn eläinlääkärintodistuksen mallin ”BOV-X-TRANSIT-RU” mukaisesti asianmukaisesti täytetty eläinlääkärintodistus, on jokaisella sivulla Kybartain maantiellä sijaitsevasta rajatarkastusasemasta vastuussa olevan toimivaltaisen viranomaisen virkaeläinlääkärin leimaamana: ”ONLY FOR TRANSIT FROM THE RUSSIAN REGION OF KALININGRAD VIA LITHUANIA” (”VAIN VENÄJÄLTÄ KALININGRADIN ALUEELTA LIETTUAN KAUTTA TAPAHTUVAA KULJETUSTA VARTEN”)

                           d)

                           neuvoston direktiivin 91/496/ETY 9 artiklassa säädettyjä vaatimuksia noudatetaan

                           e)

                           Kybartain maantiellä sijaitsevan rajatarkastusaseman virkaeläinlääkärin allekirjoittamassa komission asetuksen (EY) N:o 282/2004 (4) 1 artiklan 1 kohdassa tarkoitetussa yhteisessä eläinlääkinnällisessä tuloasiakirjassa todistetaan, että lähetys on hyväksytty kuljetettavaksi Liettuan kautta

                           f)

                           eläinten mukana on terveystodistus, jonka turvin ne voidaan tuoda esteettä Valko-Venäjälle, ja eläinten Venäjällä sijaitsevaa määräpaikkaa varten annettu eläinlääkärintodistus.

                     2.   Lähetystä ei pureta unionissa, vaan se siirretään suoraan Medininkaissa sijaitsevalle rajatarkastusasemalle, jonka kautta se poistuu unionista.
               Medininkain rajatarkastusaseman virkaeläinlääkärin on täytettävä yhteisen eläinlääkinnällisen tuloasiakirjan 3 osa sen jälkeen, kun lähetyksen maastapoistumistarkastuksessa on todennettu, että kyseessä on sama lähetys kuin se, joka tuli Liettuaan Kybartain maantiellä sijaitsevan rajatarkastusaseman kautta.
               3.   Jos kauttakuljetuksen aikana ilmenee jokin sääntöjenvastaisuus tai hätätilanne, kauttakulkujäsenvaltion on tarvittaessa sovellettava direktiivin 90/425/ETY (5) 8 artiklan 1 kohdan b alakohdan toisessa luetelmakohdassa säädettyjä toimenpiteitä.
               4.   Liettuan toimivaltaisen viranomaisen on säännöllisesti todennettava, että unionin alueelta lähtevien lähetysten määrä vastaa unionin alueelle tulevien lähetysten määrää.

               2)

               Muutetaan liite I tämän asetuksen liitteen mukaisesti.

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä heinäkuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 139, 30.4.2004, s. 321.

      (2)  EUVL L 73, 20.3.2010, s. 1.

      (3)  EYVL L 224, 18.8.1990, s. 29.

      (4)  EUVL L 49, 19.2.2004, s. 11.

      (5)  EYVL L 224, 18.8.1990, s. 29.”

      LIITE
      Muutetaan asetuksen (EU) N:o 206/2010 liite I seuraavasti:

                  1)

                  Korvataan 1 ja 2 osa seuraavasti:
                  ”1   OSA

                     Luettelo kolmansista maista ja alueista tai niiden osista
                      (1)

                              Kolmannen maan ISO-koodi ja nimi

                              Aluekoodi

                              Kolmannen maan tai alueen tai sen osan kuvaus

                              Eläinlääkärintodistus

                              Erityisedellytykset

                              Malli(t)

                              SG

                              1

                              2

                              3

                              4

                              5

                              6

                              CA – Kanada

                              CA-0

                              Koko maa

                              POR-X

                                 IVb

                                 IX

                                 V

                              CA-1

                              Koko maa, lukuun ottamatta Okanagan Valleyn aluetta British Columbiassa seuraavasti määriteltynä:

                                          —

                                          Kanadan ja Yhdysvaltojen rajalla sijaitsevasta kohdasta 120° 15′ pituutta, 49° leveyttä

                                          —

                                          pohjoiseen kohtaan 119° 35′ pituutta, 50° 30′ leveyttä

                                          —

                                          koilliseen kohtaan 119° pituutta, 50° 45′ leveyttä

                                          —

                                          etelään Kanadan ja Yhdysvaltojen rajalla sijaitsevaan kohtaan 118° 15′ pituutta, 49° leveyttä

                              BOV-X, OVI-X, OVI-Y RUM (2)

                                 A

                              CH – Sveitsi

                              CH-0

                              Koko maa

                                  (3)

                              CL – Chile

                              CL-0

                              Koko maa

                              BOV-X,OVI-X, RUM

                              POR-X, SUI

                                 B

                              GL – Grönlanti

                              GL-0

                              Koko maa

                              OVI-X, RUM

                                 V

                              HR – Kroatia

                              HR-0

                              Koko maa

                              BOV-X, BOV-Y, RUM, OVI-X, OVI-Y

                              IS – Islanti

                              IS-0

                              Koko maa

                              BOV-X, BOV-Y RUM, OVI-X, OVI-Y

                              POR-X, POR-Y

                                 B

                              ME – Montenegro

                              ME-0

                              Koko maa

                                 I

                              MK – entinen Jugoslavian tasavalta Makedonia (4)

                              MK-0

                              Koko maa

                                 I

                              NZ – Uusi-Seelanti

                              NZ-0

                              Koko maa

                              BOV-X, BOV-Y, RUM, POR-X, POR-Y OVI-X, OVI-Y

                                 III

                                 V

                              PM – Saint-Pierre ja Miquelon

                              PM-0

                              Koko maa

                              BOV-X, BOV-Y, RUM, OVI-X, OVI-Y CAM

                              RS – Serbia (5)

                              RS-0

                              Koko maa

                                 I

                              RU – Venäjä

                              RU-0

                              Koko maa

                              RU-1

                              Koko maa lukuun ottamatta Kaliningradin aluetta

                              RU-2

                              Kaliningradin alue

                              BOV-X-TRANSIT-RU

                                 X

                     Erityisedellytykset (ks. alaviitteet kussakin todistuksessa):

                              ”I”

                              :

                              Jäsenvaltiosta toiseen jäsenvaltioon välittömästi teurastettaviksi lähetettyjen elävien eläinten tai lihotettaviksi tarkoitettujen nautaeläinten kuljetus kolmannen maan alueen kautta kuorma-autoissa, jotka on sinetöity sarjanumeroidulla sinetillä.
                              Sinetin numero on teurastettaviksi ja lihotettaviksi tarkoitettujen nautaeläinten osalta merkittävä direktiivin 64/432/ETY (6) liitteessä F olevan mallin mukaisesti annettuun terveystodistukseen ja teurastettaviksi tarkoitettujen lammas- ja vuohieläinten osalta direktiivin 91/68/ETY (7) liitteessä E olevan mallin I mukaisesti annettuun terveystodistukseen
                              Lisäksi sinetin on oltava ehjä lähetyksen saapuessa sille rajatarkastusasemalle, jonka kautta se saapuu unioniin, ja sinetin numero on kirjattava unionin yhdennettyyn eläinlääkinnälliseen Traces-tietojärjestelmään.
                              Toimivaltaisen eläinlääkintäviranomaisen on leimattava todistus unionin poistumispaikassa ennen kuljetusta yhden tai useamman kolmannen maan kautta, ja siinä on oltava merkintä ”ONLY FOR TRANSIT BETWEEN DIFFERENT PARTS OF THE EUROPEAN UNION VIA THE FORMER YUGOSLAV REPUBLIC OF MACEDONIA/-MONTENEGRO/SERBIA (8)
                                  (9)” (VAIN KAUTTAKULJETUKSEEN EU:N ERI ALUEIDEN VÄLILLÄ ENTISEN JUGOSLAVIAN TASAVALLAN MAKEDONIAN/MONTENEGRON/SERBIAN (8)
                                  (9) KAUTTA).
                              Lihotettaviksi tarkoitetut nautaeläimet on kuljetettava suoraan määräjäsenvaltion toimivaltaisen eläinlääkintäviranomaisen nimeämälle määräpaikkana olevalle tilalle. Kyseisiä eläimiä saa siirtää tilalta ainoastaan välitöntä teurastusta varten.

                              ”II”

                              :

                              Alue on tunnustettu tuberkuloosista virallisesti vapaaksi tuotaessa unioniin eläviä eläimiä, joille on myönnetty todistusmallin BOV-X mukainen todistus.

                              ”III”

                              :

                              Alue on tunnustettu luomistaudista virallisesti vapaaksi tuotaessa unioniin eläviä eläimiä, joille on myönnetty todistusmallin BOV-X mukainen todistus.

                              ”IVa”

                              :

                              Alue on tunnustettu naudan tarttuvasta leukoosista (EBL) virallisesti vapaaksi tuotaessa unioniin eläviä eläimiä, joille on myönnetty todistusmallin BOV-X mukainen todistus.

                              ”IVb”

                              :

                              Karjat on tunnustettu naudan tarttuvasta leukoosista (EBL) virallisesti vapaiksi direktiivin 64/432/ETY liitteessä D vahvistettujen edellytysten mukaisesti tuotaessa unioniin eläviä eläimiä, joille on myönnetty todistusmallin BOV-X mukainen todistus.

                              ”V”

                              :

                              Alue on tunnustettu luomistaudista virallisesti vapaaksi tuotaessa unioniin eläviä eläimiä, joille on myönnetty todistusmallin OVI-X mukainen todistus.

                              ”VI”

                              :

                              Maantieteelliset rajoitukset:

                              ”VII”

                              :

                              Alue on tunnustettu tuberkuloosista virallisesti vapaaksi tuotaessa unioniin eläviä eläimiä, joille on myönnetty todistusmallin RUM mukainen todistus.

                              ”VIII”

                              :

                              Alue on tunnustettu luomistaudista virallisesti vapaaksi tuotaessa unioniin eläviä eläimiä, joille on myönnetty todistusmallin RUM mukainen todistus.

                              ”IX”

                              :

                              Alue on tunnustettu Aujeszkyn taudista virallisesti vapaaksi tuotaessa unioniin eläviä eläimiä, joille on myönnetty todistusmallin POR-X mukainen todistus.

                              ”X”

                              :

                              Ainoastaan kuljetettaessa Kaliningradin alueelta tulevia nautaeläimiä muille Venäjän alueille jalostusta ja/tai tuotantoa varten.

                        2   OSA

                     Eläinlääkärintodistusten mallit

                     Mallit:

                              ”BOV-X”

                              :

                              Eläinlääkärintodistuksen malli kotieläiminä pidetyille nautaeläimille (mukaan lukien Bubalus- ja Bison-lajit ja niiden risteytykset), jotka on tarkoitettu jalostukseen ja/tai tuotantoon tuonnin jälkeen.

                              ”BOV-Y”

                              :

                              Eläinlääkärintodistuksen malli kotieläiminä pidetyille nautaeläimille (mukaan lukien Bubalus- ja Bison-lajit ja niiden risteytykset), jotka on tarkoitus teurastaa heti tuonnin jälkeen.

                              ”BOV-X-TRANSIT-RU”

                              :

                              Eläinlääkärintodistuksen malli kotieläiminä pidetyille nautaeläimille (mukaan lukien Bubalus- ja Bison-lajit ja niiden risteytykset), jotka on tarkoitettu kuljetettaviksi Kaliningradin alueelta muille Venäjän alueille Liettuan alueen kautta.

                              ”OVI-X”

                              :

                              Eläinlääkärintodistuksen malli kotieläiminä pidetyille lammaseläimille (Ovis aries) ja kotieläiminä pidetyille vuohieläimille (Capra hircus), jotka on tarkoitettu jalostukseen ja/tai tuotantoon tuonnin jälkeen.

                              ”OVI-Y”

                              :

                              Eläinlääkärintodistuksen malli kotieläiminä pidetyille lammaseläimille (Ovis aries) ja kotieläiminä pidetyille vuohieläimille (Capra hircus), jotka on tarkoitus teurastaa heti tuonnin jälkeen.

                              ”POR-X”

                              :

                              Eläinlääkärintodistuksen malli kotieläiminä pidetyille sikaeläimille (Sus scrofa), jotka on tarkoitettu jalostukseen ja/tai tuotantoon tuonnin jälkeen.

                              ”POR-Y”

                              :

                              Eläinlääkärintodistuksen malli kotieläiminä pidetyille sikaeläimille (Sus scrofa), jotka on tarkoitus teurastaa heti tuonnin jälkeen.

                              ”RUM”

                              :

                              Eläinlääkärintodistuksen malli lahkoon Artiodactyla (lukuun ottamatta nautaeläimiä (myös Bubalus- ja Bison-lajit ja niiden risteytykset) ja Ovis aries-, Capra hircus-, Suidae- ja Tayassuidae-eläimiä) sekä heimoihin Rhinocerotidae ja Elephantidae kuuluville eläimille.

                              ”SUI”

                              :

                              Eläinlääkärintodistuksen malli muille kuin kotieläiminä pidetyille heimoihin Suidae, Tayassuidae ja Tapiridae kuuluville eläimille.

                              ”CAM”

                              :

                              Liitteessä I olevassa 7 osassa vahvistettujen edellytysten mukaisesti Saint-Pierre ja Miquelonista tuotaville eläimille myönnettävän erityistodistuksen malli.

                     SG (Lisätakeet):

                              ”A”

                              :

                              Takeet bluetongue-taudin ja epitsoottisen verenvuototaudin varalta tehdyistä testeistä, kun kyseessä ovat eläimet, joiden osalta on myönnetty eläinlääkärintodistusmallin BOV-X (II.2.8 B kohta), OVI-X (II.2.6.D kohta) tai RUM (II.2.6 kohta) mukainen todistus.

                              ”B”

                              :

                              Takeet sian vesikulaaritaudin ja klassisen sikaruton varalta tehdyistä testeistä, kun kyseessä ovat eläimet, joiden osalta on myönnetty eläinlääkärintodistusmallin POR-X (II.2.4 B kohta) ja SUI (II.2.4 B kohta) mukainen todistus.

                              ”C”

                              :

                              Takeet luomistaudin varalta tehdystä testistä, kun kyseessä ovat eläimet, joiden osalta on myönnetty eläinlääkärintodistusmallin POR-X (II.2.4 C kohta) ja SUI (II.2.4 C kohta) mukainen todistus.”

                  2)

                  Lisätään seuraava eläinlääkärintodistuksen malli todistusmallien ”BOV-Y" ja ”OVI-X” väliin.

         (1)  Rajoittamatta kolmansien maiden kanssa tehdyissä voimassa olevissa unionin sopimuksissa määrättyjen erityisten todistusvaatimusten soveltamista.

         (2)  Koskee yksinomaan eläviä eläimiä, jotka eivät kuulu hirvieläimiin.

         (3)  Euroopan yhteisön ja Sveitsin valaliiton välisen maataloustuotteiden kaupasta tehdyn sopimuksen mukaiset todistukset (EYVL L 114, 30.4.2002, s. 132).

         (4)  Entinen Jugoslavian tasavalta Makedonia: maan lopullinen nimi hyväksytään Yhdistyneissä kansakunnissa meneillään olevien neuvottelujen päätteeksi.

         (5)  Lukuun ottamatta Kosovoa, sellaisena kuin se määritellään Yhdistyneiden kansakuntien turvallisuusneuvoston päätöslauselmassa 1244/1999

         (6)  EYVL 121, 29.7.1964, s. 1977/64.

         (7)  EYVL L 46, 19.2.1991, s. 19.

         (8)  Tarpeeton maannimi vedetään yli.

         (9)  Serbia, lukuun ottamatta Kosovoa, sellaisena kuin se määritellään Yhdistyneiden kansakuntien turvallisuusneuvoston päätöslauselmassa 1244/1999.